  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 11-тӥ оштолэзе Удмуртиысь нимысьтыз ожгар ужрад мынон интые гуманитарной юрттэт келязы, отчы кызьпу веникъёс но пыризы. Со сярысь улосвыл тӧролэн но кивалтэтлэн пресс-службазы ивортӥз. Ожгарчиослэн ӵыжы-выжыоссы, ужбергатӥсьёс но элькунын улӥсьёс ожмаськисьёслы кык бадӟым фургонэ коръёс но пулъёс тыризы, эшшо одӥг машинаез коръёсын но лэсьтӥськон материалъёсын Глазкарын тырмытӥзы. 300-лэсь трос веникъёс ожагрчиослэн куремзыя ыстӥзы. Кӧнязэ ке Красногрск ёросысь ужберагтӥсь сётӥз. Пилометариалъёсты Ува ёросысь предприятиос висъязы. « Передовойысь пиосмылы 150 кубометрлэсь трос коръёс, пулъёс вайимы. Соослэсь блиндажъёс лэсьтозы, служба нуон интыязы улонзэс пӧрмытозы. Со туннэ соослы туж кулэ. Кӧянез ке пиломатериалъёс мукет дыръя кошкозы на » Анастасия Александрова, Ува ёросысь ивортодэтъя но методикая центрысь пиналъёсын но егитъёсын ужанъя ёзэтлэн кивалтӥсез Озьы ик ожгарчиослы адсконтэм карись вотэсъёс ыстӥзы, соосты Ижкарысь «Крылья Ангела» движение пырись асмылкыдчиос лэсьтӥзы. Со сяна, кунлэн выль интывылъёсаз улӥсьёслы сиён-юонъёс лэзизы. Ватсалом, «Сообщество» элькун фонд юрттэмен Удмуртия 500 тонналэсь трос гуманитарной юрттэт нуиз ни. Озьы ик асьсэ коже вузъёс келясьёс ӧжыт ӧвӧл. Ожмаськыны кулэ луись тӥрлык обороная министерство сётэ, нош калык ожгарчиослэсь отын улон луонлыкъёссэс умоятыны ватсаса юрттэт ӵектэ. Тодэ вайытом, Ижкарысь Е. Ф. Драгунов нимо индустри техникумын дышетскись пиос нимысьтыз ожгар ужрадэ пыриськисьёслы куинь пичи корт гуръёс дуризы.  Тегъёс: нимысьтызужрад Удмуртия юрттэт  